**ZAPISNIK SA SEDME SJEDNICE SAVJETODAVNOG VIJEĆA INICIJATIVE**

**„ PARTNERSTVO ZA OTVORENU VLAST“**

**(Sarajevo, Hotel Europe, 27.12.2022.godine)**

Sedma sjednica Savjetodavnog vijeća inicijative „Partnerstvo za otvorenu vlast“ VM BiH održana je 27.12.2022. godine u Hotelu“Europe“, u Sarajevu sa početkom u 10.00 sati.

**Sjednici su prisustvovali:**

* Emsad Dizdarević - predsjedavajući (Transparency international BiH );
* Nedžad Salman - zamjenik predsjedavajućeg (Ministarstvo pravde Bosne i Hercegovine);
* Selma Džihanović - članica (Ministarstvo pravde BiH)
* Vedrana Faladžić – članica (Ured koordinatora za reformu javne uprave);
* Alen Mrgud - član (Agencija za statistiku Bosne i Hercegovine);
* Ivona Bulić – zamjenica člana (Agencija za statistiku Bosne i Hercegovine);
* Halida Pašić - članica (Ministarstvo finansija i trezora Bosne i Hercegovine);
* Dario Kihli - član (Agencija za javne nabavke Bosne i Hercegovine);
* Lejla Bičakčić –članica (Centar za istraživačko novinarstvo)

**Administrativno-tehnička podrška**

* Vedrana Faladžić – član (Ured koordinatora za reformu javne uprave).

Sjednicu koja je počela u 10.00 sati otvorio je gdin. Dizdarević.

Nakon što je konstatovano da postoji kvorum u skladu sa Poslovnikom o radu, za sjednicu je predložen slijedeći dnevni red:

1.         Usvajanje dnevnog reda;

2.         Usvajanje zapisnika sa 6. Sjednice Savjetodavnog vijeća;

3.         Informacija o usvajanju AP;

4.         Trenutno stanje implementacije mjera iz AP;

5.         Razno.

Konstatovao je da je dnevni red dostavljen na vrijeme u skladu sa Poslovnikom o radu.

***Ad 1.*** ***Usvajanje dnevnog reda;***

Dnevni red je usvojen jednoglasno.

***Ad 2****.* ***Usvajanje Zapisnika sa 6. sjednice*** ***Savjetodavnog vijeća inicijative POV;***

Zapisnik sa 6. sjednice Savjetodavnog vijeća inicijative POV je usvojen bez dodatnih komentara.

***Ad 3. Izvještaj o usvajanju Akcionog plana za implementaciju OGP Inicijative u BiH***

**Gdin. Nedžad Salman (Ministarstvo pravde BiH)** obavijestio je prisutne da je Akcioni plan za provođenje inicijative „Partnerstvo za otvorenu vlast“ **za period 2021. - 2023. godine.** usvojilo Vijeće ministara BiH na sjednici održanoj 9.11.2022. godine uz zaključak da se, zbog kašnjenja sa usvajanjem AP, pomjere rokovi za godinu dana, odnosno na period 2022.-2024.Ovo je drugi akcioni plan koji usvaja Vijeće ministara BiH, nakon što je Bosna i Hercegovina pristupila Partnerstvu za otvorenu vlast. Prvi plan realiziran je u periodu od 2019. do 2021. godine.

***Ad 4. Trenutno stanje implementacije mjera iz AP;***

**Gdin. Nedžad Salman (Ministarstvo pravde BiH)** je istakao da će Ministarstvo pravde BiH tokom 2023. godine početi provoditi aktivnosti u skladu s planom.

**Gđa. Vedrana Faladžić (Ured koordinatora za reformu javne uprave)** je istakla je Ured koordinatora za reformu javne uprave proveo u martu i aprilu 2022. istraživanje o ispunjenosti standarda proaktivne transparentnosti te da je u planu provedba narednog istraživanja I-II kvartal 2023. godine. Izvjestila je prisutne da su na inicijativu Ureda koordinatora za reformu javne uprave institucije obavezne donijeti interne akte o provedbi standarda proaktivne transparentnosti. Kazala je da će Ured koordinatora inicirati da se u saradnji sa Agencijom za državnu službu BiH održe obuke o provedbi standarda PT za rukovodeće državne službenike. Kada je u pitanju provedba druge mjere za koju je zadužen Ured koordinatora za reformu javne uprave, a odnosi se na portal otvorenih podataka, istakla je da je portal izrađen ali da trenutno nije operativan.

**G-đa. Halida Pašić (Ministarstvo finansija i trezora BiH)** je istakla da je Ministarstvo finansija i trezora BiH u instukciji 2 za pripremu budžeta zatražilo od institucija da javno objavljuju budžetske zahtjeve te dodala da je Ministarstvo finansija i trezora BiH uradilo Budžet za građane za 2022. kao i da su se, na prijedlog Ministarstvo finansija i trezora BiH, 6 institucija Bosne i Hercegovine odazvale da učestvuju u pilot projektu izrade budžeta za građane.

Prema riječima **gdin. Alena Mrguda (Agencija za statistiku BiH)** ova institucija je počela objavljivati podatke u exel formatu, a baze podataka u skladu sa predviđenim mjerama iz AP su dostupne javnosti na web sajtu Agencije.

**Dario Kihli (Agencija za javne nabavke BiH)** je istakao da još uvijek nije realizirana mjera koja se odnosi na otvaranje podataka u oblasti javnih nabavki te da se čeka usvajanje izmjena Zakona o javnim nabavkama. Kazao je da je Agencija dobila novac (90.000 KM) za nadogradnju portala za e-nabavke te da bi portal trebao biti modificiran do kraja februara 2023.

***Ad 5. Razno***

Pod tačkom razno dogovoreno je da da bi naredni sastanak trebao biti održan do kraja I kvartala 2023. godine te je izvršena rotacija predsjedavajućeg Savjetodavnog vijeća.

Sjednica Savjetodavnog vijeća je zaključena u 12:00 sati.

Zapisničar Predsjedavajući Savjetodavnog vijeća

Vedrana Faladžić Emsad Dizdarević

Sarajevo, 18.01.2023. godine